কোলাঘাটে ভয়াবহ অগ্নিকাণ্ড, ভস্মীভূত হোশিয়ারি কারখানা

পূর্ব মেদিনীপুর: বৃহস্পতিবার সকাল প্রায় ৭টা নাগাদ পূর্ব মেদিনীপুরের (Purba Medinipur) কোলাঘাট (Kolaghat) থানার অন্তর্গত কুমারহাট গ্রামে একটি হোশিয়ারি কারখানায় ভয়াবহ অগ্নিকাণ্ডের ঘটনা ঘটে (Fire break out)। মুহূর্তের মধ্যেই আগুন ছড়িয়ে পড়ে, এবং পুরো কারখানাটি ভস্মীভূত হয়ে যায়। ঘটনাস্থলে দ্রুত পৌঁছায় কোলাঘাট থানার পুলিশ ও দমকলের দুটি ইঞ্জিন। দীর্ঘ চেষ্টার পর আগুন নিয়ন্ত্রণে আসে (District News)।

আরও পড়ুন: উত্তরবঙ্গে বাড়ছে হাতির আনাগোনা, ক্ষতিগ্রস্ত ফসল, ভাঙছে ঘরবাড়ি, কোন রাস্তায় সমাধান?

প্রাথমিক অনুমান, শর্ট সার্কিট থেকেই এই বিপত্তির সূত্রপাত। তবে কিছু স্থানীয় বাসিন্দার দাবি, দীপাবলির পরদিন এলাকায় বাজির ফুলকি থেকেই আগুনের সূত্রপাত হতে পারে। ঘটনাটি ঘিরে এলাকায় চাঞ্চল্য ছড়িয়েছে।

এই অগ্নিকাণ্ডে কয়েক লক্ষ টাকার হোশিয়ারি দ্রব্য ও যন্ত্রাংশ নষ্ট হয়েছে বলে জানা গেছে। প্রাথমিক হিসাব অনুযায়ী ক্ষতির পরিমাণ প্রায় ৫০ লক্ষ টাকার কাছাকাছি। পুলিশ ও দমকল বিভাগ ঘটনার কারণ খতিয়ে দেখছে।