SIR-এ গলদ! ফর্মে পুরুষের জায়গায় অজ্ঞাতপরিচয় মহিলার ছবি!

সৌম্যজিৎ চট্টোপাধ্যায়, কোলাঘাট: SIR আতঙ্ক এখন গোটা রাজ্য জুড়ে। নির্বাচনের (Election Commission) আগে এই কাজ শেষ করতে তৎপর নির্বাচন কমিশন। বিএলও’দের (BLO) প্রশিক্ষণ দিয়ে জোরকদমে কাজ করানো হচ্ছে। ইতিমধ্যেই ফর্ম বিলি সঙ্গে সঙ্গে চলছে ফ্রম ফিলাপ (Enumeration Form) ফর্ম গ্ৰহণ ও অনলাইনে আপলোড করার কাজও। এবারে সামনে এল এসআইআর-এ গলদ! BLO কর্তৃক SIR ফর্ম বিলি করা ছবি সংক্রান্ত ভুল! আতঙ্ক ছড়িয়েছে পূর্ব মেদিনীপুর (East Midnapore) জেলার কোলাঘাট (Kolaghat) ব্লকের খন্যাডিহি গ্রাম পঞ্চায়েত এলাকায় রামচন্দ্রপুর দক্ষিণপাড়া বুথে।

জানা গিয়েছে, এই পঞ্চায়েত এর ৩৭ নম্বর বুথের অশোকঘাঁটা নামে এক ব্যক্তির ফর্মে অশোক ঘাটার জায়গায় এক অজ্ঞাতপরিচয় মহিলার ছবি এসেছে। অপরদিকে বিমলা দাস নামক এক মহিলার জায়গায় এসেছে অজ্ঞাতপরিচয় পুরুষের ছবি।

আরও পড়ুন- দিল্লি কাণ্ডে নাম জড়াল বাংলার! মুর্শিদাবাদে পরিযায়ী শ্রমিকের বাড়িতে NIA

এই নিয়ে ভয়ে দিন কাটাচ্ছেন উক্ত পরিবারের সবাই। কারণ যাদের ফর্মে ভুল এসেছে তারা পরিবারের কর্তা বা কর্ত্রী। সেক্ষেত্রে তাদের ফর্ম ধরেই পরিবারের বাকিদের ফর্ম ফিলাপ হবে। সেক্ষেত্রে একজনের ফর্ম ভুল হলে পরিবারের বাকিদের ফর্ম ও ভুল হয়ে সব ফর্ম বাতিল হওয়ার আশঙ্কা থেকে যাচ্ছে। ফর্ম বাতিল হলে নাগরিকত্ব হারিয়ে উদ্বাস্তু হওয়ার আশঙ্কায় আতঙ্কে দিন কাটাচ্ছেন তারা।

তবে BLO দাবি করেছেন যেমন ফর্ম এসেছে ভুল ছবির জায়গায় নিজের ছবি দিয়ে ফিলাপ করলেও পরে ভুল সংশোধন করার জায়গা রয়েছে। তবে এই বিষয় নিয়ে নির্বাচন কমিশনের ওপর ক্ষোভ উগরে দিয়েছেন সব রাজনৈতিক দলের নেতারা।

২৩ বছর অন্তর অন্তর এই এসআইআর কর্মসূচি করে, এই ধরনের ভুল সংশোধন করা উচিত বলে এক বিজেপি নেতার দাবি। তবে তিনি এই ধরনের অবাঞ্ছিত ভুলকে মেনে নিতে নারাজ। তিনিও কমিশনের প্রতি ক্ষোভ প্রকাশ করে পরবর্তী সময়ে যাতে এই ভুল না হয়, যাতে সাধারণ মানুষদের ভোগান্তি পোহাতে না হয়। সে বিষয়ে তৎপর থাকতে বলেছেন।

দেখুন আরও খবর-