উত্তপ্ত কোলাঘাট স্ট্রং রুম চত্বর, সন্দেহভাজনদের ঘিরে বিক্ষোভ

কোলাঘাট: তমলুক লোকসভা কেন্দ্রের ইভিএম স্ট্রং রুম করা হয়েছে কোলাঘাটের কেটিপিপি হাইস্কুলে। আর সেই স্কুলের পিছনেই মেসাড়া গ্রাম। গ্রামবাসীদের অভিযোগ, বৃহস্পতিবার রাতে গাড়িতে করে কিছু দুষ্কৃতী ওয়াকিটকি নিয়ে পোলিং বুথের সামনে ঘোরাফেরা করছে। এই ঘটনা জানাজানি হতেই এলাকায় চলে আসে বিজেপি কর্মী সমর্থকরা। তারা ওই সন্দেহভাজন যুবকদের ঘিরে বিক্ষোভ দেখায়। এরপর ঘটনাস্থলে আশে কোলাঘাট থানার বিশাল পুলিশ বাহিনী। পরে ওই যুবকরা এলাকা ছেড়ে চলে যায়।

আরও পড়ুন: বৃষ্টি উপেক্ষা করেই বুথে আসছেন ভোটকর্মীরা

বিজেপির কর্মীদের অভিযোগ, ইভিএম চেঞ্জ করার জন্য তৃণমূল কংগ্রেসের আইপ্যাক-এর ছেলেরা এসেছিল। তারা প্রতিরোধ করার পর পুলিশের সাহায্য নিয়ে বেরিয়ে চলে যায়। এই ঘটনা ঘিরে শুরু হয়েছে রাজনৈতিক তরজা। এলাকায় হাজির হন তমলিক লোকসভা কেন্দ্রের বিজেপি প্রার্থী অভিজিৎ গঙ্গোপাধ্যায়। ঘটনাস্থলে এখনও চাঞ্চল্য রয়েছে। প্রসঙ্গত, তমলুক লোকসভা কেন্দ্রে গত ২৫ মে ষষ্ঠ দফায় নির্বাচন হয়েছে। তৃণমূলের হয়ে লড়েছেন দেবাংশু ভট্টাচার্য এবং বাম প্রার্থী ছিলেন সায়ন বন্দ্যোপাধ্যায়।